31Wal ebrijing weya hepin langa dijan wel bin hepin langa det rait taim en ebrijing garra hepin igin langa det rait taim du.
en rait taim blanga dai,
en rait taim blanga plentimbat sid,
en rait taim blanga gajimbat daga,
en det rait taim blanga jidan gudwei,
en det rait taim blanga nokamdan enijing,
en det rait taim blanga bildimap enijing igin.
en det rait taim blanga gudbinji,
en det rait taim blanga kraikraibat,
en det rait taim blanga densdensbat,
en det rait taim blanga nomo wandim sambodi,
en det rait taim blanga pudum yu am raun langa sambodi,
en det rait taim nomo blanga pudum yu am raun langa sambodi,
en det rait taim nomo blanga lukabat enijing,
en det rait taim blanga seibum ebrijing,
en det rait taim blanga tjakidawei ebrijing,
en det rait taim blanga meigimbat nyuwan klos,
en det rait taim blanga toktokbat,
en det rait taim nomo blanga toktokbat,
en det rait taim wen yu heidimbat sambodi,
en det rait taim blanga wo,
en det rait taim blanga jidan gudwei.
9Wotfo yu oldei dumbat adwek langa dijan laif? Ai nomo sabi. Im nomo album yu olagijawan. 10Wal ai sabi ola adwek weya God bin gibitbat wi. 11Imbin pikimat rait taim blanga meigim ebrijing gudwan. Imbin meigim pipul jinggabat wanim garra hepin bambai, bat wi nomo rili sabi hau God wek.
12Wal ai reken wi garra jidan brabli gudbinjiwei olataim weya wi jidan langa dijan laif. 13Wi oldei dagadagatbat en dringgimbat en wi oldei dumbat adwek. Dijan na meigim wi jidan gudbinjiwei, en ai sabi God na oldei gibit wi dijan.
14Wal ai sabi ebrijing weya God bin dum garra jidan olagijawan. Dumaji God bin meigim ebrijing brabli gudwan. Wal pipul kaan edimap enijing en dei kaan deigidawei enijing brom wanim imbin dum. God bin dum dijan, en wi ol hatjamp blanga wanim imbin dum. 15En nomeda wanim hepin tudei o enitaim, wal imbin olredi hepin bifo. God garra meigim det seimwan ting hepin igin.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn taq_Latn tpi_Latn